Ericu950/Stoicheia-meter-silver huggingface dataset:
Εἶτα τὸ μὲν ἓν τῶν ὀρνιθίων ἐφ ὕδατι κατεσφάζετο , θάτερόν γε μὴν , ὁμοῦ τοῖς ἀρτίως ἡμῖν εἰρημένοις , βαπτισθὲν ἐν τῷ ὕδατι , καὶ μέν τοι τοῦ τεθνεῶτος αἵματι , πεπονθὸς οὐδὲν , ἀνεῖτο λοιπόν .
Εἶτα τὸν ἠῤῥωστηκότα τὴν λέπραν , ἑπτάκις τῷ ὕδατι ἐπιῤῥαίνων ὁ ἱερεὺς , τῶν ἐκ νόμου κατηγορημάτων ἐλεύθερον ἀπετέλει .
προσεξυρᾶτο δὲ τὴν τρίχα , καὶ εἰσέθει λοιπὸν ἀνεγκλήτως εἰς τὴν παρεμβολὴν , καὶ εἰς τὸν ἴδιον οἶκον , ἡμέρας ἔξω μεμηνὼς ἑπτά .
Οἱ γὰρ πάλαι τὴν τῆς ἁμαρτίας περιφέροντες νέκρωσιν , καὶ πολυειδεῖ παθῶν ἀγριότητι κατεσπιλωμένοι , καὶ λέπραν ὥσπερ ἠῤῥωστηκότες τὴν νοητήν 0 ·
πεπλανήμεθα γὰρ τῇ κτίσει λατρεύσαντες , προσκεκομίσμεθα τῷ Θεῷ ἱερεῖ τῷ μεγάλῳ καὶ ὁσίῳ καὶ ἀκάκῳ , κατὰ τὴν τοῦ μακαρίου Παύλου φωνήν .
προσκεκομίσμεθα δὲ παρὰ τοῦ Θεοῦ καὶ Πατρός .
ἔφη γάρ που Χριστὸς τοῖς Ἰουδαίοις προσλαλῶν ·
μὴ γογγύζεσθε κατ ἀλλήλων .
Οὐδεὶς δύναται ἐλθεῖν πρὸς μὲ , ἐὰν μὴ ὁ Πατὴρ ὁ πέμψας με ἑλκύσῃ αὐτόν .
προσκομίζει γὰρ ὁ Θεὸς καὶ Πατὴρ τοὺς ἠῤῥωστηκότας ὡς ἰδίᾳ δυνάμει τῷ Υἱῷ 0 .
παραγέγονε γὰρ ἰᾶσθαι τοὺς συντετριμμένους τὴν καρδίαν , ἀνοῖξαι ὀφθαλμοὺς τυφλῶν .
ἐὰν λοιπὸν τὸ ἄναλκί τε καὶ ἀδρανὲς εἴς γε τὸ χρῆναι πληροῦν τὰ Θεῷ θυμήρη παραιτούμενοι , φιλεργεστάτην ἔχωμεν τὴν καρδίαν , καὶ τῶν τῆς ἐπιεικείας ἔργων ἀπρὶξ ἡμμένοι , τὴν εὐκλεᾶ καὶ ἀξιοθαύμαστον ἐπιτηδεύσωμεν πολιτείαν , τὸν φύσει τε καὶ ἀληθῶς Δεσπότην ἐπιγινώσκοντες , οὕτω λέγωμεν , κατὰ τὴν τοῦ Ψάλλοντος φωνήν ·
Εὐλόγει , ἡ ψυχή μου τὸν Κύριον , τὸν εὐιλατεύοντα πάσαις ταῖς ἀνομίαις σου , τὸν ἰώμενον πάσας νόσους σου , τὸν λυτρούμενον ἐκ φθορᾶς τὴν ζωήν σου , τὸν στεφανοῦντά σε ἐν ἐλέει καὶ οἰκτιρμοῖς .
ἐπιτήρει δὲ ὅπως ἔξω γεγονότι τῆς πύλης τῷ ἱερεῖ , καὶ ἀποτάτω τῆς παρεμβολῆς , ὁ τὴν λέπραν πεπονθὼς εἰσκομίζεται .
ἐξεῤῥιμμένοις γὰρ ὥσπερ ἡμῖν , καὶ πόλεως τῆς ἁγίας καὶ ἱερᾶς ἔξω που μεμενηκόσι , φημὶ δὲ τῆς Ἐκκλησίας τοῦ Θεοῦ , τὴν καθ ἡμᾶς ἔχων ὁμοίωσιν ἐπεφοίτησεν ὁ Χριστός .
ἐπισκεψάμενος δὲ , ἀπέφηνε καθαροὺς διὰ τοῦ ἁγίου βαπτίσματός τε καὶ τοῦ σώματος αὐτοῦ .
τέθυται γὰρ ὑπὲρ ἡμῶν , καὶ σωτήριον ἡμῖν ἀνεδείχθη φάρμακον , τὸ καὶ αὐτὸν ὑπὲρ ἡμῶν ἀνασχέσθαι παθεῖν τὸν ἐπὶ ξύλου θάνατον .
τουτὶ γὰρ ἡμῖν ἐν τοῖς ἱεροῖς ἐσκιαγραφεῖτο Γράμμασιν .
δύο γὰρ ὀρνίθια καθαρὰ λαμβάνεται .
τύπος δὲ ἦν ἄρα καὶ τοῦτο Χριστοῦ τοῦ ἄνωθεν καὶ ἐξ οὐρανοῦ .
ἀεροπετὲς γὰρ τὸ ὀρνίθιον 0 .
καταβέβηκε δὲ πρὸς ἡμᾶς ἄνωθέν τε καὶ ἐξ οὐρανῶν ὁ Ἐμμανουήλ .
Οὕτω γάρ πού φησιν ·
Οὐδεὶς ἀναβέβηκεν εἰς τὸν οὐρανὸν , εἰ μὴ ὁ ἐκ τοῦ οὐρανοῦ καταβὰς , ὁ Υἱὸς τοῦ Θεοῦ 0 .
γράφει δὲ καὶ ὁ σοφὸς Ἰωάννης ·
ὁ ἄνωθεν ἐρχόμενος ἐπάνω πάντων ἐστί .
καθαρὰ δὲ τὰ ὀρνίθια 0 .
καὶ γάρ ἐστιν ἀληθῶς καθαρὸς καὶ ἀβέβηλος ὁ Κύριος , οὐκ εἰδὼς ἁμαρτίαν .
καὶ οὔτι πού φαμεν , ὡς δύο νοοῦμεν Χριστοὺς , κ ἂν εἰ δύο λέγοιντο ὀρνίθια .
σοφὴν δὲ καὶ ἀναγκαίαν ὁ λόγος ἡμῖν εἰσκομίζει τὴν θεωρίαν .
θεὸς γὰρ ὢν κατὰ φύσιν ὁ Μονογενὴς , τὴν τῆς ἁγίας Παρθένου πεφόρηκε σάρκα , καὶ συντίθεται μὲν ὥσπερ ἐκ δυοῖν , φύσεως λέγω τῆς ἀνωτάτω καὶ ἀνθρωπότητος ἀποῤῥήτως καὶ ὑπὲρ νοῦν 0 .
πλὴν εἷς Κύριος Ἰησοῦς Χριστός 0 .
θεωρεῖ δ οὖν ὁ λόγος τὴν ἐκ δυοῖν εἰς ἕν τι συνδρομήν .
δύο οὖν ταύτῃτοι τὰ ὀρνίθια σημαίνων πολυτρόπως δὴ ὁ νόμος τὸ Χριστοῦ μυστήριον , δεῖν ἔφη παραλαμβάνεσθαι καὶ κέδρινον ξύλον ·
τύπος δ ἂν εἴη καὶ τόδε τῆς ἁγίας αὐτοῦ σαρκὸς , οὐκ ἀνεχομένης παθεῖν τὴν καταφθοράν .
ἄσηπτον γὰρ τὸ ξύλον 0 .
ὕσσωπός γε μὴν εἶεν ἂν εἰς τύπον τοῦ ἁγίου Πνεύματος ζέων τὴν ἐνέργειαν , δι ἧς τῷ πνεύματι ζέοντες ἀποτελούμεθα τὴν ἐν σπλάγχνοις ἀκαθαρσίαν οἱονεί πως ἐκτετηγμένοι .
πόα γὰρ ἡ ὕσσωπος θερμή τε τῇ φύσει , καὶ διασμήχειν οἵα τε τὴν ἐν σπλάγχνοις συνηνεγμένην φλεγματώδη καὶ ψυχρὰν ἀκαθαρσίαν 0 1 .
ἀπαλλάττει δὲ ἡμᾶς , ὡς ἔφην , τῇ τοῦ πνεύματος ἐνεργείᾳ Χριστὸς , τῶν εἰς νοῦν ἔσω κεκρυμμένων παθῶν .
Εὖ δὲ δὴ λίαν ἐφ ὕδατι ζῶντι καὶ τὸ τῆς πόας εἶδος παραλαμβάνεται .
βεβαπτίσμεθα γὰρ ἐν Πνεύματι ἁγίῳ καὶ πυρὶ , κατὰ τὸ γεγραμμένον .
θερμὴ δὲ , ὡς ἔφην , ἡ πόα , καὶ τῆς τοῦ πνεύματος ἐνεργείας παραδεκτική 0 .
τὸ δὲ κεκλωσμένον κόκκινον , αὐτὸ δὴ πάλιν ἐφ ἑαυτῷ τὸν τῆς ἐνανθρωπήσεως τοῦ Μονογενοῦς ὑπεμφαίνει τρόπον .
πέπλεκται γὰρ ὥσπερ σαρκὶ καὶ αἵματι Θεὸς ὣν ὁ Λόγος 0 .
ἐξεικονιεῖ δὲ ὁ κόκκος , αἷμά τε καὶ σάρκα .
τοιουτόχρωος γὰρ ὁρᾶται καὶ ἔσται .
σφάζεται τοίνυν τὸ ὀρνίθιον ἐφ  ὕδατι ζῶντι ἐν ᾧ τὸ περιλειφθὲν , ὁμοῦ τοῖς ἄλλοις βαπτίζεται , καὶ λοιπὸν ἀνεῖται πεπονθὸς οὐδὲν , καθάπερ ἤδη προεῖπον .
τέθυται γὰρ ὑπὲρ ἡμῶν ὁ Χριστός ·
ἀλλ ἦν ὁ αὐτὸς καὶ ἐν θανάτῳ , καὶ ὑπὲρ θάνατον .
ἐθανατώθη μὲν γὰρ σαρκὶ , κατὰ τὸ γεγραμμένον , ἐζωοποιήθη δὲ πνεύματι , ἐν ᾧ καὶ τοῖς ἐν φυλακῇ ἀπειθήσασί ποτε πνεύμασιν πορευθεὶς ἐκήρυξεν .
ἧ μὲν γὰρ νοεῖται καὶ γέγονεν ἄνθρωπος , ὑπέστη τὸν θάνατον ·
ᾗ δέ ἐστιν ἀληθῶς ζωή τε καὶ ἐκ ζωῆς , θανάτου κρείττων ἐφαίνετο .
Οὐκοῦν εἰς τὸν τοῦ τεθνεῶτος θάνατον , τὸ ὀρνίθιον τὸ ζῶν ἐβαπτίζετο .
τοῦ νόμου κατασημαίνοντος αἰνιγματωδῶς , ὅτι καί τοι κατὰ φύσιν ζωὴ καὶ ἐκ ζωῆς ὑπάρχων ὁ Λόγος , τῆς ἰδίας σαρκὸς οἰκειοῦται τὸν θάνατον 0 .
Οὐ γὰρ ἦν ἀλλοτρία αὐτοῦ ἡ ἀναληφθεῖσα σὰρξ , ἀλλ ἰδία αὐτοῦ .
κατεῤῥαμμένος δὲ ὁ λεπρὸς ἑπτάκις τῷ ὕδατι τῶν ἐκ τοῦ λεπροῦσθαι λοιπὸν αἰτιαμάτων ἀπηλλάττετο .
καθαροὺς δὲ , ὡς ἔφην , καὶ ἡμᾶς ἀποφαίνει Χριστὸς , διὰ τοῦ ἁγίου βαπτίσματος ἡμᾶς ἁγιάζων .
τοῦτο γὰρ οἶμαι δηλοῦν τὸ ἑπτάκις .
Οὕτω τε συνεὶς ὁ μακάριος ἔφη Παῦλος ·
Οὗ δὲ ἐπλεόνασεν ἡ ἁμαρτία , ὑπερεπερίσσευσεν ἡ χάρις .
Οὐκοῦν τὸ ἀμφιλαφὲς τῆς χάριτος καὶ τὸ οἱονεί πως τελείως ἔχον εἰς ἀποκάθαρσιν , διὰ τοῦ ἑπτάκις σημαίνεται .
κατεῤῥαμμένος δὲ ὁ λεπρὸς , ἐξύρετο τὴν τρίχα .
κεκαθαρμένοι γὰρ διὰ τοῦ ἁγίου βαπτίσματος , οἱονεὶ καὶ τὰ σαρκὸς βλαστήματα , τουτέστι , τὰς ἐν ἡμῖν καὶ ἐμφύτους ἡδονὰς ὡς ἐν εἴδει τριχῶν νοουμένας ὁμοῦ τοῖς ἑτέροις πταίσμασιν ἀποτιθέμεθα , καὶ τοῦτο ἡμῖν ἐνεργοῦντος Χριστοῦ .
λόγος γάρ ἐστιν αὐτὸς ζῶν τε καὶ ἐναργὴς καὶ τομώτατος ἀποκείρων ἁμαρτίας , καὶ τῆς ἐκ παθῶν ἀκαθαρσίας ἀπαλλάττων τὸν νοῦν .
ἐξυρημένος δὴ οὖν ὁ λεπρὸς , εἰσέλθει λοιπὸν εἰς τὴν παρεμβολήν ·
οὔπω γε μὴν καὶ εἰς τὸν ἴδιον οἶκον 0 .
κεκαθαρμένοι γὰρ , ὡς ἔφην , συναπτόμεθα τοῖς ἁγίοις , συνδιαιτώμεθα λοιπὸν τῷ ὁσίῳ καὶ ἱερῷ γένει ·
εἴσιμέν τε οὕτω καὶ ἐν οἴκῳ Θεοῦ , πλὴν οὔπω εἰς τὰς ἄνω μονάς 0 .
τετήρηται γὰρ εἰς αἰῶνα τὸν μέλλοντα τοῖς ἁγίοις τὸ δῶρον .
ταύτῃτοι καὶ εἰσελάσει εἰς τὴν παρεμβολὴν ὁ κεκαθαρμένος , ἑπτὰ διατρίψας ἡμέρας , καὶ εἰς τὸν ἴδιον οἶκον εἰσέλθει λοιπόν .
μετὰ γάρ τοι τὸν αἰῶνα τὸν ἐνεστηκότα τὴν διὰ Χριστοῦ κάθαρσιν ἔχοντες , καὶ ἐν ταῖς ἄνω μοναῖς καταλύσομεν ·
ἕκαστός τε τῶν ἡγιασμένων , καθάπερ εἰς ἴδιον οἶκον τὸν ἐκνεμηθησόμενον αὐτῷ καταλύσει κλῆρον 0 .
Οὐ καταλύσει γὰρ παραυτίκα τοῖς πεπιστευκόσι τὰ γέρα ·
ἀλλ  ἐπ ἐλπίσι μὲν ἀγαθαῖς ἡ κλῆσις , καὶ ὁ τοῦ πνεύματος ἀῤῥαβών 0 .
ἀναλάμψει δὲ ἡ χάρις κατὰ καιρὸν , καὶ τῆς ἐλπίδος τὸ πέρας ἐν Χριστῷ , δι οὖ καὶ μεθ οὗ τῷ Θεῷ καὶ Πατρὶ ἡ δόξα σὺν ἁγίῳ Πνεύματι , εἰς τοὺς αἰῶνας τῶν αἰώνων 0 .
τῆς Ἰουδαίων Συναγωγῆς τὸ κατεσκληκὸς ἄγαν , καὶ μέν τοι τὸ ἀπειθὲς καὶ δυσάγωγον τοῦ τρόπου , φανερὸν ἐτίθει καὶ πάλαι Θεὸς διὰ φωνῆς Ἰεζεχιὴλ , οὕτω λέγων , ὅτι Πᾶς ὁ οἶκος Ἰσραὴλ , φιλόνεικοί εἰσι καὶ σκληροκάρδιοι .
τοιγάρτοι καὶ αὐτὸς ὁ Σωτὴρ , ὡς τὸ σώζεσθαι παραιτουμένην , καὶ τὴν ἐνοῦσαν αὐτῇ σκαιότητα κατῃτιᾶτο , λέγων 0 ·
ἱερουσαλὴμ , Ἱερουσαλὴμ ἡ ἀποκτενοῦσα τοὺς προφήτας , καὶ λιθοβολοῦσα τοὺς ἀπεσταλμένους πρὸς αὐτήν 0 ·
ποσάκις ἠθέλησα ἐπισυναγαγεῖν τὰ τέκνα σου , ὃν τρόπον ἐπισυνάγει ὄρνις τὰ νοσσία αὑτῆς ὑπὸ τὰς πτέρυγας ·
καὶ οὐκ ἠθελήσατε .
ἰδοὺ ἀφίεται ὑμῖν ὁ οἶκος .
ὁ μὲν γὰρ τῶν ὅλων Θεὸς ἀνασώζειν αὐτὴν διὰ μυρίων ὅσων ἤθελε τρόπων 0 .
Οἱ δὲ πολλοὶ λίαν ἀπονενευκότες εἰς τὸ ἐξήνιον , καὶ φειδοῦς τῆς ἄνωθεν ἀλογήσαντες , δειναῖς καὶ ἀκατασκέπτοις ἀπεφέροντο τροπαῖς εἰς ὄλεθρον καὶ ἀπώλειαν .
καὶ τοῦτο νομοθετήσας διὰ Μωσέως τὰ δι ὧν ἦν δύνασθαι παιδαγωγεῖσθαι καλῶς πρὸς εἴδησιν ἀρετῆς , καὶ τῆς ἀληθείας τὴν γνῶσιν ἀποκερδαίνειν εὖ μάλα , καὶ τὰς τῶν ἁγίων προφητῶν ἀναδείξεις κατὰ καιροὺς ἐποιεῖτο χρησίμως , ἵνα ἔχοιεν καὶ ἑτέρους τῶν καλλίστων εἰσηγητὰς , καταῤῥυθμίζειν εἰδότας εἰς εὐκλεᾶ πολιτείαν εἰς ἐννομωτάτην ζωὴν , καὶ πρὸς πᾶν ὁτιοῦν τῶν τεθαυμασμένων .
ἀλλὰ δέον ἀνάπτειν τὰ χαριστήρια τῷ τῶν ὅλων Θεῷ , καὶ προσίεσθαι μὲν ἀσμένως τοὺς παιδαγωγοὺς , τιμῆς δὲ πάσης αὐτοὺς ἀξιοῦν , μεταπλάττεσθαι δὲ ὥσπερ καὶ μάλα προθύμως πρὸς τὰ ἀμείνω , καὶ φωνῇ ἑλέσθαι τῇ πρεπωδεστέρᾳ 0 1 2 ·
σκληροί τε καὶ ἄτεγκτοι καὶ τὰ ἕτι χείρω νοσοῦντες ἡλίσκοντο .
τοιγάρτοι καὶ διολώλασιν , καὶ ἐπ  αὐτοῖς ὁ προφήτης Ἱερεμίας ὧδέ φησιν 0 ·
Οἶκος Ἰσραὴλ ἔπεσεν , οὐκ ἔστιν ἀναστήσας αὐτόν .
ἄθρει δέ μοι τὸ χρῆμα πάλιν , καὶ διὰ τῶν Μωσέως γραμμάτων αἰνιγματωδῶς φωνούμενον .
ἔχει γὰρ οὕτως ἐν τῷ Λευιτικῷ ·
καὶ ἐλάλησε Κύριος πρὸς Μωσῆν καὶ Ἀαρὼν , λέγων ·
ὡς ἂν εἰσέλθητε εἰς τὴν γῆν τῶν Χαναναίων , ἣν ἐγὼ δίδωμι ὑμῖν ἐν κλήρῳ , καὶ δώσω ἁφὴν λέπρας ἐν ταῖς οἰκίαις τῆς γῆς τῆς ἐγκτήτου ὑμῖν .
καὶ ἥξει τινὸς αὐτοῦ ἡ οἰκία , καὶ ἀναγγελεῖ τῷ ἱερεῖ λέγων ·
ὥσπερ ἁφὴ ἑώραταί μοι ἐν τῇ οἰκίᾳ .
καὶ προστάξει ὁ ἱερεὺς ἀποσκευάσαι τὴν οἰκίαν πρὸ τοῦ εἰσελθεῖν τὸν ἱερέα ἰδεῖν τὴν ἁφὴν , καὶ οὐ μὴ ἀκάθαρτα γενέσθαι πάντα ὅσα ἐὰν ᾖ ἐν τῇ οἰκίᾳ .
καὶ μετὰ ταῦτα εἰσελεύσεται ὁ ἱερεὺς καταμαθεῖν τὴν οἰκίαν , καὶ ὄψεται ὁ ἱερεὺς τὴν ἁφήν .
καὶ ἰδοὺ ἡ ἁφὴ ἐν τοῖς τοίχοις τῆς οἰκίας , κοιλάδας χλωριζούσας ἢ πυριζούσας , καὶ ὄψις αὐτοῦ ταπεινοτέρα τῶν τοίχων 0 .
καὶ ἐξελθὼν ὁ ἱερεὺς ἐκ τῆς οἰκίας ἐπὶ τὴν θύραν τῆς οἰκίας , ἀφοριεῖ ὁ ἱερεὺς τὴν οἰκίαν ἑπτὰ ἡμέρας .
καὶ πάλιν ἥξει ὁ ἱερεὺς τῇ ἡμέρα τῇ ἑβδόμῃ , καὶ ὄψεται τὴν οἰκίαν ·
καὶ ἰδοὺ διεχύθη ἡ ἀφὴ ἐν τοῖς τοίχοις τῆς οἰκίας , καὶ προστάξει ὁ ἱερεὺς , καὶ ἐξελοῦσι τοὺς λίθους ἐν οἷς ἐστιν ἡ ἀφή ·
καὶ ἐκβαλοῦσιν αὐτοὺς ἔξω τῆς πόλεως , εἰς τόπον ἀκάθαρτον .
καὶ τὴν οἰκίαν ἀποξύσουσιν ἔσωθεν κύκλῳ , καὶ ἐκχεοῦσι τὸν χοῦν τὸν ἀπεξυσμένον ἔξω τῆς πόλεως εἰς τόπον ἀκάθαρτον .
καὶ λήψονται λίθους ἑτέρους ἀπεξυσμένους , καὶ θήσουσιν ἀντὶ τῶν λίθων , καὶ χοῦν ἕτερον λήψονται , καὶ ἐξαλείψουσι τὴν οἰκίαν .
ἐὰν δὲ ἐπέλθῃ πάλιν ἡ ἁφὴ , καὶ ἀνατείλῃ ἐν τῇ οἰκίᾳ , μετὰ τὸ ἐξελεῖν τοὺς λίθους , καὶ μετὰ τὸ ἀποξυσθῆναι τὴν οἰκίαν , καὶ μετὰ τὸ ἐξαλειφθῆναι τὴν οἰκίαν , καὶ εἰσελεύσεται ὁ ἱερεὺς , καὶ ὄψεται εἰ διακέχυται ἡ ἁφὴ ἐν τῇ οἰκίᾳ , λέπρα ἔμμονός ἐστιν ἐν τῇ οἰκίᾳ , ἀκάθαρτός ἐστι 0 .
καὶ καθελοῦσι τὴν οἰκίαν , καὶ τὰ ξύλα αὐτῆς , καὶ τοὺς λίθους αὐτῆς , καὶ πάντα τὸν χοῦν τῆς οἰκίας ἐξοίσουσιν ἔξω τῆς πόλεως , εἰς τόπον ἀκάθαρτον .
Εἶτα τὸν ἐν αὐτῇ κοιμώμενον καὶ ἐσθίοντα καὶ ὅλως εἰσβαίνοντα προειρηκὼς ἀκάθαρτον , εἰσάγει πάλιν ἐπισκοποῦντα τὸν ἱερέα .
ἐὰν δὲ παραγενόμενος ὁ ἱερεὺς εἰσέλθῃ καὶ ἴδῃ , καὶ ἰδοὺ διαχύσει οὐ διαχεῖται ἡ ἁφὴ ἐν τῇ οἰκίᾳ μετὰ τὸ ἐξαλειφθῆναι τὴν οἰκίαν , καὶ καθαριεῖ ὁ ἱερεὺς τὴν οἰκίαν , ὅτι ἰάθη ἡ ἁφή .
καὶ λήψεται ἀφαγνίσαι τὴν οἰκίαν δύο ὀρνίθια καθαρὰ ζῶντα , καὶ ξύλον κέδρινον , καὶ κεκλωσμένον κόκκινον , καὶ ὕσσωπον .
καὶ σφάξει τὸ ὀρνίθιον τὸ ἓν εἰς σκεῦος ὀστράκινον ἐν ὕδατι ζῶντι .
καὶ λήψεται τὸ ξύλον τὸ κέδρινον , καὶ τὸ κεκλωσμένον κόκκινον , καὶ τὴν ὕσσωπον , καὶ τὸ ὀρνίθιον τὸ ζῶν , καὶ βάψει αὐτὰ εἰς τὸ αἷμα τοῦ ὀρνιθίου τοῦ ἐσφαγμένου ἐφ ὕδατι ζῶντι , καὶ περιῤῥανεῖ ἐν αὐτοῖς ἐπὶ τὴν οἰκίαν ἑπτάκις .
καὶ ἀφαγνιεῖ τὴν οἰκίαν ἐν τῷ αἵματι τοῦ ὀρνιθίου ἐσφαγμένου , καὶ ἐν τῷ ὕδατι τῷ ζῶντι , καὶ ἐν τῷ ὀρνιθίῳ τῷ ζῶντι , καὶ ἐν τῷ ξύλῳ τῷ κεδρίνῳ , καὶ ἐν τῇ ὑσσώπῳ , καὶ ἐν τῷ κεκλωσμένῳ κοκκίνῳ , καὶ ἐξαποστελεῖ τὸ ὀρνίθιον τὸ ζῶν ἔξω τῆς πόλεως εἰς τὸ πεδίον , καὶ ἐξιλάσεται περὶ τῆς οἰκίας , καὶ καθαρὰ ἔσται .
ὅλον ἡμῖν ἐν τούτοις ἀναφαίνεται σαφῶς τὸ περὶ τῆς Ἰουδαίων Συναγωγῆς μυστήριον , καὶ τὰ ἐξ ἀρχῆς μέχρι τέλους ἐπ  αὐτῆς γεγονότα ἤδη , καὶ ἐσόμενα παρὰ Χριστοῦ .
καὶ φέρε δὴ πάλιν ὡς ἔνι λεπτῶς διεξιόντες ἕκαστα , καὶ τὴν ἐν τῷ γράμματι παχύτητα διαπτύσσοντες , τῆς ἐγκεχωσμένης αὐτῷ θεωρίας τὸ κάλλος ἀπογυμνοῦν σπουδάσωμεν .
λέπρα μὲν οὖν ἡ εἰς σῶμα γινομένη τὸ ἀνθρώπινον , πάθος ἐστὶν , ἰατρῶν μὲν τέχναις ἀποκρούεσθαι μὴ δυνάμενον , μόνῃ δὲ ὑπείκει μετὰ τῶν ἄλλων τῇ μεγάλῃ καὶ πανσθενεῖ δεξιᾷ , καὶ τῇ παντουργῷ δυνάμει τοῦ Θεοῦ νικώμενον .
ἐν δὲ τοῖς ἅπαξ παθοῦσι , φαίνεται καθ ἑτέραν ὄψιν ἤπερ ἦν ἐν ἀρχαῖς ἡ σάρξ .
ἑτεροχροιὰ γάρ τις ἐπισυμβαίνουσα τὴν φύσιν διαψεύδεται , μεθισταμένης εἰς τὸ παρὰ φύσιν , ὅσον εἰς τὴν θέαν τοῦ σώματος τοιαύτην τινὰ προσῆκεν ὑπολαμβάνειν , καὶ τῆς ἐν ἡμῖν προαιρέσεως τὴν μεταβολὴν , καὶ τὴν ἐκ τῶν ἀμεινόνων ἐπὶ τὰ χείρω κατάστασιν .
πολλοὶ γὰρ πολλάκις ἐξ ἀγαθῆς τινος γνώμης εἰς τὴν αἰσχίω μεταχωρήσαντες , καὶ τὸ τῇ φύσει πρέπον ἐκβαίνοντες , πολυτρόπῳ φαυλότητι τὴν ἑαυτῶν ψυχὴν καταστίζουσιν , οἱονεὶ σώζοντες ἑκατέρου τὴν ὄψιν ἑαυτοῖς ·
οὔ τε γὰρ πάντως εἰς παντελῆ τοῦ ἀγαθοῦ ζημίαν ἐκπίπτουσιν , οὔ τε μὴν εἰς ὁλόκληρον φαυλότητά τε καὶ ἀτραπίαν ἐκτρέ χουσι .
τῆς τοιαύτης τοιγαροῦν ἐν ἡμῖν γενομένης ἔσθ ὅτε καταστάσεως , καὶ τῶν ὅσα περὶ τὴν ἀνθρωπίνην ἕξιν τε καὶ προαίρεσιν γενέσθαι φιλεῖ , τὸν λελεπρωμένον εἰκόνα ποιεῖ πολλάκις ἡ θεία Γραφή ·
καὶ ὅτε μὲν τὸν ἑκάστου τρόπον , καθάπερ ἐν πίνακι καταδείκνυσι , πρόσωπον ἑνὸς αὐτοῦ λαμβάνουσα παρατίθησιν εἰς μέσον .
ὅτε δὲ καὶ κατάστασίν τινα τοιαύτην , ἢ ἔθνους , ἢ πόλεως , ἢ χώρας ὑπεμφαίνειν βούλεται , τότε τῆς οἰκίας παρεισάγουσα σχῆμα , διὰ τὸ εἶναι περιεκτικὸν τῶν οἰκούντων ἐν αὐτῇ , πληθυντικὴν ποιεῖται τὴν δήλωσιν .
νοήσεις τοίνυν οἰκίαν λελεπρωμένην ἀκούων , ὅλην εἰσάπαξ τὴν τῶν Ἰουδαίων Συναγωγὴν τοῖς ἰδίοις δηλονότι κατεφθαρμένην πάθεσι , καὶ τῶν μὲν θεόθεν αὐτῇ κεχρησμῳδημένων οὐ σφόδρα φροντίζουσαν , ἀποκλίνουσαν δέ πως εἰς τὸ καὶ δύνασθαι δρᾷν ἅπερ ἦν αὐτοῖς πρὸς ἡδονὴν μᾶλλον , ἢ ἅπερ ἔμελλον ἀποδείξειν ἀγαθήν 0 .
ἀναγγεῖλαι δέ τι τῷ ἱερεῖ λέγων , ὥσπερ ἁφὴ λέπρας ὁρᾶται ἐν τῇ οἰκίᾳ , καὶ οὐδέ πού φαμεν κατηγορήσαντά τινα τῆς οἰκίας τῆς ἑαυτοῦ ἰέναι πρὸς τὸν ἱερέα τὸν νομοθέτην εἰπεῖν , ὥσπερ δὲ μᾶλλον ἐξ ἰατροῦ τῷ συμβεβηκότι φάρμακον ἐξαιτήσοντα 0 .
ἐπειδὴ δὲ λελεπρῶσθαι δεδώκαμεν τὴν τῶν Ἰουδαίων Συναγωγὴν , φέρε τίς ὁ ἀναγγέλλων τὸ πάθος ἐστί ;
τίς δ αὖ πάλιν ὁ ἱερεὺς , ὡς ἔνι καλῶς θεωρήσωμεν 0 .
περικείσθω δὴ οὖν τὸ τοῦ ἀναγγέλλοντος πρόσωπον , τῶν ἁγίων προφητῶν ὁ χορὸς , οἳ καὶ ἐξήγγειλον τῷ πάντων ἀρχιερεῖ καὶ προστάτῃ τῶν ἡμετέρων ψυχῶν , τουτέστι Χριστῷ , καὶ πρὸ τῆς ἐνανθρωπήσεως τῆς Ἰουδαίων ἀπονοίας τὰ πάθη , καὶ τὴν τῶν τρόπων ἀνοσιότητα καὶ καταφθορὰν οὐ μίσει καὶ ἀπεχθείᾳ πρὸς ἐκείνους ποθὲν , ἀλλ αἰδοῖ τῇ περὶ τὸν εὐεργέτην νικώμενοι , καὶ συνομολογοῦντες μὲν οὐκ ἀδακρυτὶ τὰ ἐκείνων πλημμελήματα , ἐλεεῖσθαι δ οὖν ὅμως παρακαλοῦντες αὐτήν .
καί μοι πάλιν εἰς τοῦτο δέχου τρόπον τινὰ τὴν Ἰουδαίων οἰμώζοντα λέπραν , καὶ ἐπ αὐτῇ λίαν καταδακνώμενον τὸν μακάριον προφήτην Ἱερεμίαν , δι ὧν οὕτω φησὶν προσευχόμενος ·
Αἱ ἁμαρτίαι ἡμῶν ἀντέστησαν ἡμῖν , Κύριε .
ποίησον ἡμῖν ἕνεκεν τοῦ ὀνόματος , ὅτι πολλαὶ αἱ ἁμαρτίαι ἡμῶν ἐναντίον σου 0 .
σοὶ ἡμάρτομεν .
ὑπομονὴ Ἰσραὴλ , Κύριε , καὶ σώσεις ἐν καιρῷ κακῶν .
ἵνα τί ἐγενήθης ὡσεὶ πάροικος ἐπὶ τῆς γῆς , καὶ ὡς αὐτόχθων ἐκκλίνων εἰς κατάλυμα ;
μὴ ἔσῃ ὡς ἄνθρωπος ὑπνῶν , ἢ ὡς ἀνὴρ μὴ δυνάμενος σώζειν 0 ;
καὶ σὺ ἐν ἡμῖν εἶ , Κύριε , καὶ τὸ ὄνομά σου ἐπικέκληται ἐφ ἡμᾶς , μὴ ἐπιλάθῃ .
Οἴμοι ψυχὴ , ὅτι ἀπόλωλεν εὐλαβὴς ἀπὸ τῆς γῆς , καὶ κατορθῶν ἐν ἀνθρώποις οὐχ ὑπάρχει .
πάντες εἰς αἵματα δικάζονται , ἕκαστος τὸν πλησίον αὐτοῦ ἐκθλίβουσιν ἐκθλιβῇ .
ἐπὶ τὸ κακὸν τὰς χεῖρας αὐτῶν ἑτοιμάζουσιν .
ἐν γὰρ τοῖς τοιούτοις θρηνήμασι τῶν προφητῶν , τὴν περὶ τοῦ λεπρῶσθαι τὸν Ἰσραὴλ παραγγελίαν παραδεξόμεθα .
προστάττει γε μὴν ὁ ἱερεὺς ἀποσκευάσαι τὴν οἰκίαν Φοβερωτάτη μὲν γὰρ ἡ ἐπὶ τοῖς πλημμελήμασι τοῖς ἡμετέροις ἐπισκοπὴ τοῦ Θεοῦ γίνεται .
κολάζεσθαι δὲ ἀνάγκη τοὺς ἐνόχους ὅντας , οἷς ἂν ἤδη κακοῖς διὰ τοῦτο φιλ άνθρωπος ὢν , παραγγέλλει καθαρισμοὺς ἀγαπᾷν καὶ τὴν ἐπισκήψασαν νόσον ἀποσκευάζεσθαι , φθάνειν τε οὕτω τὴν ἐκ τῆς ἐπισκέψεως δίκην , ὡς ἐν τῷ Ἀπόπλυνον ἀπὸ κακίας τὴν καρδίαν σου , Ἱερουσαλὴμ , ἵνα σωθῇς 0 .
ἕως πότε ὑπάρχουσιν ἐν σοὶ διαλογισμοὶ πόνων σου ;
πόνων δὲ διαλογισμοί τινες ἂν νοοῖντ  ἂν εἰκότως , ἢ ἐκεῖνοι δὴ πάντως δι  ὦν εἰς πόνους καὶ τὰς ἐπὶ ταῖς πλημμελείαις δίκας εἰσηλθόμεθα 0 .
ὅρα τοίνυν ἐν τούτοις ἐπιτάττοντα τὸν ἱερέα προαποσκευάζεσθαι τὰς αἰτίας , ἐφ αἷς ἂν νοοῖτ  ἄν τις εἰκότως ὑποπεσεῖσθαι ταῖς τιμωρίαις .
καὶ εἰσελεύσεται ὁ ἱερεὺς , καταμαθεῖν τὴν οἰκίαν , καὶ ὄψεται τὴν ἁφὴν , καὶ ἰδοὺ ἡ ἁφὴ ἐν τοῖς τοίχοις .
ἐξελθὼν ὁ ἱερεὺς ἐκ τῆς οἰκίας ἐπὶ τὴν θύραν τῆς οἰκίας , καὶ ἀφοριεῖ ὁ ἱερεὺς τὴν οἰκίαν ἑπτὰ ἡμέρας 0 .
μετὰ γὰρ τὴν ἐξ ἀγαθότητος προσδιαστολὴν , καὶ τὸ ἐπὶ ἑπτὰ δεῖν προκαθῆρται , φαινομένη πάλιν ἡ φαυλότης ἐν σχήματι λέπρας εἰς εὔλογον ἀγανάκτησιν κέκληκεν εἰκότως τὸν ἱερέα , τὸ θεῖον ἐν τούτοις φοροῦντα πρόσωπον .
διὸ δὴ πάλιν ἐποπτεύσας τὴν ἁφὴν , τουτέστι , τὰ τοῦ πάθους σημεῖα καὶ σύμβολα , τὴν οἰκίαν ἀφώρισεν εἰς ὅλας ἡμέρας ἑπτά .
λελυπημένος γὰρ καὶ λίαν εἰκότως ἐπὶ ταῖς εἰς τὸν νόμον παροινίαις τῶν ἐξ Ἰσραὴλ , καί τοι φιλάνθρωπος ὢν ὁ Θεὸς , ἐξέπεμψε πάντας εἰς αἰχμαλωσίαν , παραδοὺς εἰς χεῖρα τῶν Βαβυλωνίων ἐφ ὅλοις ἔτεσι τὸν ἀριθμὸν ἑβδομήκοντα ·
ἡμέραν δὲ μίαν εἰς δέκα τεθεικώς 0 .
ἑπτά φησιν εἶναι τὰς ἡμέρας τοῦ ἀφορισμοῦ τῆς οἰκίας , τὴν ἡμέραν εἰς ἐνιαυτοὺς δέκα λογιζόμενος , κατὰ τὸ εἰρημένον τῷ προφήτῃ Ἰεζεχιήλ ·
ἡμέραν ἐνιαυτὸν τέθεικά σοι .
ἐπισφραγιεῖ καὶ τὸν λόγον , καὶ ὁ περὶ τῆς Συναγωγῆς εὐχόμενος ἄγγελος ἐν τῷ Ζαχαρίᾳ , λέγων ·
κύριε παντοκράτωρ , ἕως τίνος οὐ μὴ ἐλεήσεις τὴν Ἱερουσαλὴμ καὶ τὰς πόλεις Ἰούδα , ἃς ὑπερεῖδες ;
τοῦτο ἑβδομηκοστὸν ἔτος 0 .
Εἶτα πάλιν φησὶν , ὅτι Ἐπανήξει ὁ ἱερεὺς τῇ ἡμέρᾳ τῇ ἑβδόμῃ .
τὴν δὲ τοῦ ἱερέως ἐπάνοδον , νοήσεις ἐν τούτοις ἕτερον οὐδὲν , ἢ τῆς τοῦ Θεοῦ φιλανθρωπίας τὴν εἰς τὸ ἔθνος ἐπιστροφήν 0 ·
ὡς τῷ διὰ τοῦτο τάδε λέγει Κύριος ·
ἐπιστρέψω ἐπὶ τὴν Ἱερουσαλὴμ ἐν οἰκτιρμῷ , καὶ οἶκός μου ἀνοικοδομηθήσεται ἐν αὐτῇ , λέγει Κύριος παντοκράτωρ , καὶ μέτρον ἐκταθήσεται ἐπὶ Ἱερουσαλήμ .
ἢ καὶ πάλιν , ὡς ἐν ἐκείνῳ 0 1 ·
τίσι διαθῶ Ἐφραῒμ , ὑπερασπιῶ σου , Ἰσραήλ ;
ὡς Ἄδαμα θήσομαί σε , καὶ Βοείμ .
μετεστράφη ἡ καρδία μου ἐν τῷ αὐτῷ ·
συνεταράχθη ἡ μεταμέλειά μου ·
οὐ μὴ ποιήσω σοι κατὰ τὴν ὀργὴν τοῦ θυμοῦ μου .
Οὐ μὴ ἐγκαταλίπω τοῦ ἐξαλειφθῆναι Ἐφραΐμ .
διότι Θεός εἰμι ἐγὼ , καὶ οὐκ ἄνθρωπος ἐν σοὶ ἅγιος 0 .
ὅταν οὖν φησιν ·
ἐπανήκοι μὲν ὁ ἱερεὺς τῇ ἡμέρᾳ τῇ ἑβδόμῃ ἰδεῖν τὴν οἰκίαν , καὶ ἰδοὺ διεχύθη ἡ ἁφὴ ἐν τοῖς τοίχοις τῆς οἰκίας ·
καὶ προστάξει ὁ ἱερεὺς , καὶ ἐξελοῦσι τοὺς λίθους ἐν οἷς ἐστιν ἡ ἁφὴ , καὶ ἐκβαλοῦσιν αὐτοὺς ἔξω τῆς πόλεως .
καὶ λήψονται λίθους ἀπεξυσμένους ἑτέρους , καὶ ἀντιθήσουσιν ἀντὶ τῶν λίθων ἐκείνων .
μετὰ γὰρ τὸ ἀνεθῆναι τῆς ἐπὶ τοῖς παρῳχηκόσιν αἰτίας , περισκεψάμενος πάλιν τὴν τῶν Ἰουδαίων Συναγωγὴν ὁ τὰ πάντα ἐν ἡμῖν ἐτάζων Θεὸς , καὶ πᾶσαν μὲν , κατὰ τὸ εἰκὸς , οὐκ ἔτι λεπρῶσαν , πλὴν οὐκ εἰσάπαν τῆς ἀρχαίας φαυλότητος ἀπηλλαγμένην εὑρὼν , οὐ κατὰ πάντων ἐποιήσατο τὴν ὀργὴν , μόνον δὲ κατὰ ἐκείνων οἵπερ ἦσαν αἴτιοι τοῦ πάσχειν αὐτὴν , καὶ τῆς νόσου γεγόνασιν ἀφορμή ·
οὓς καὶ λίθους ὀνομάζει , μέρη τινὰ τῆς ὅλης οἰκίας ἤτοι τοῦ ἔθνους ὑποδεικνύς .
Οὗτοι δὲ ἦσαν , τινὲς μὲν τῶν κατὰ καιροὺς βασιλέων εἰς ἑτέρας λατρείας περιπλανῶντες τὸν λαόν ·
τινὲς δὲ τῶν ψευδοπροφητῶν , τὰ ἀπὸ καρδίας αὐτῶν λαλοῦντες , καθὰ γέγραπται , καὶ τὴν τῶν ἀκροωμένων εὐλάβειαν παραλύοντες , οὓς καὶ ὑπεξαιρεῖσθαι τῆς οἰκίας κελεύει , σημαίνων τὸν ἐκείνων ἀφορισμὸν , ἤτοι τὴν εἰς ἀφανισμὸν ἐκβολήν 0 .
ὁποῖόν ἐστιν ἐπὶ μὲν τῷ Ἰεχονίᾳ τὸ εἰρημένον παρὰ Θεοῦ ·
γῆ , ἄκουε τῶν λόγων Κυρίου .
γράψον τὸν ἄνδρα τοῦτον , ἐκκήρυκτον ἄνθρωπον .
ἐπὶ δὲ τοῖς ψευδομάντεσι 0 ·
διὰ τοῦτο ἀπεθέρισα τοὺς προφήτας ὑμῶν .
ἀπέκτεινα αὐτοὺς ἐν ῥήματι στόματός μου .
καὶ πάλιν ἐκεῖνο 0 ·
διὰ τοῦτο ἡγούμενοι λαοῦ ἀποῤῥιφήσονται ἐξ οἴκου τρυφῆς αὐτῶν , διὰ τὰ πονηρὰ ἐπιτηδεύματα αὐτῶν ἐξώσθησαν .
ἕνεκεν ἀκαθαρσίας , διεφθάρη φθορᾷ .
τὸ δὲ ἀντὶ τῶν ὑφαιρεθέντων λίθους ἑτέρους ἀντεισάγεσθαι πάλιν , καθαροὺς καὶ ἀπεξυσμένους , δηλοῖ τὸ κατὰ καιρὸν ἀναδείκνυσθαί τινας διὰ τῆς τοῦ Θεοῦ βουλῆς , τοὺς ἀντιστηρίζοντας τὸν οἶκον Ἰσραὴλ , καὶ συνέχοντας εἰς ἀδιάφθορον τόπον , ἢ βασιλέας δηλονότι , ἢ προφήτας , ἢ ἁγίους .
ὡς ἐν τῷ πρὸς τὸν μακάριον Ἡσαΐαν εἰρημένῳ παρὰ Θεοῦ 0 ·
τάδε λέγει Κύριος Σαβαώθ ·
πορεύου εἰς τὸ παστοφόριον , πρὸς Ὀμνᾶν τὸν ταμίαν , καὶ εἰπὸν αὐτῷ ·
τί σὺ ὧδε 0 ;
καὶ τί σοί ἐστιν ὧδε ;
ὅτι ἐλατόμησας σεαυτῷ ὧδε μνημεῖον , καὶ ἐποίησας σεαυτῷ ἐν ὑψηλῷ μνημεῖον , καὶ ἔγλυψας σεαυτῷ ἐν πέτρᾳ σκηνήν .
ἰδοὺ δὴ Κύριος Σαβαὼθ ἐκβαλεῖ ἐκτρίψαι ἄνδρα , καὶ ἀφελεῖ τὴν στολήν σου , καὶ τὸν στέφανόν σου τὸν ἔνδοξον , καὶ ῥίψει σε εἰς χώραν μεγάλην καὶ ἀμέτρητον , καὶ ἐκεῖ ἀποθανῇ .
καὶ θήσει τὸ ἅρμα σου τὸ καλὸν εἰς ἀτιμίαν , καὶ τὸν οἶκον τοῦ ἄρχοντός σου εἰς καταπάτημα .
καὶ ἀφαιρεθήσῃ ἐκ τῆς οἰκονομίας σου , καὶ ἐκ τῆς στάσεώς σου .
καὶ ἔσται ἐν τῇ ἡμέρᾳ ἐκείνῃ , καλέσω τὸν παῖδά μου Ἐλειακεὶμ τὸν τοῦ Χελκίου , καὶ ἐνδύσω αὐτὸν τὴν στολήν σου , καὶ τὸν στέφανόν σου δώσω αὐτῷ , καὶ τὸ κράτος , καὶ τὴν οἰκονομίαν σου δώσω εἰς τὰς χεῖρας αὐτοῦ , καὶ ἔσται ὡς πατὴρ τοῖς οἰκοῦσιν ἐν Ἱερουσαλήμ .
ἀλλὰ καὶ χοῦν ἕτερον , φησὶν , λήψονται , καὶ ἐξαλείψουσι τὴν οἰκίαν ·
τὸ Ἐξαλείψουσιν , ἀντὶ τοῦ περιαλείψουσι τεθεικώς .
σημαίνει δὲ καὶ τοῦτο τὴν διὰ τῶν ἁγίων προφητῶν γεγενημένην παράκλησιν τῷ Ἰσραὴλ , οἳ καλοῖς τε καὶ ἀγαθοῖς περιαλείφοντες λόγοις τοὺς ἁμαρτάνοντας , ἀνέπειθον ἰέναι προθύμως ἐπὶ τὸ δοκοῦν τῷ Θεῷ , καὶ ἀποτρίβεσθαι μὲν τὴν ἐκ παθῶν βεβή λωσιν , ζηλοῦν δὲ μᾶλλον καὶ ἐπείγεσθαι ἐφ οἷς ἂν ὁ νομοθέτης εἰδέναι χρήσιμον τοὺς λατρεύοντας αὐτῷ .
ὁποῖόν ἐστι τὸ δι ἑνὸς τῶν ἁγίων πρὸς αὐτοὺς εἰρημένον ·
ἐκζητήσατε τὸ καλὸν , καὶ μὴ τὸ πονηρὸν , ὅπως ζήσεσθε , καὶ ἔσται Κύριος ὁ Θεὸς , ὁ παντοκράτωρ οὕτως μεθ ὑμῶν .
καὶ μετὰ τοῦτό φησιν ·
ἐὰν δὲ ἐπέλθῃ πάλιν ἁφὴ τῆς λέπρας , καὶ ἀνατείλῃ ἐν τῇ οἰκίᾳ , μετὰ τὸ ἐξελθεῖν τοὺς λίθους , καὶ μετὰ τὸ ἀποξυσθῆναι τὴν οἰκίαν , καὶ μετὰ τὸ ἐξαλειφθῆναι 0 .
καὶ εἰσελεύσεται ὁ ἱερεὺς , καὶ ὄψεται εἰ διακέχυται ἡ ἁφὴ ἐν τῇ οἰκίᾳ .
λέπρα ἔμμονός ἐστιν ἐν τῇ οἰκίᾳ ·
ἀκάθαρτός ἐστιν .
καὶ καθελοῦσι τὴν οἰκίαν , καὶ τὰ ξύλα αὐτῆς , καὶ τοὺς λίθους αὐτῆς , καὶ πάντα τὸν χοῦν τῆς οἰκίας ἐξοίσουσιν ἔξω τῆς πόλεως εἰς τόπον ἀκάθαρτον .
ὅτε γὰρ ἅπας ἐπενοήθη θεραπείας τρόπος τοῖς ἐξ Ἰσραὴλ , καὶ ὠφέλησαν μὲν οὐδὲν ὑπεξαιρεθέντες οἱ ψωριῶντες λίθοι , ἀνόνητος δὲ ἀπεδείχθη λοιπὸν καὶ ἡ διὰ τῶν προφητῶν ἀλοιφὴ , τουτέστι , παράκλησις , εἰσέρχεται πάλιν ἐπισκεψόμενος τὴν λεπρῶσαν ὁ ἱερεύς .
Εἰσβέβηκε γὰρ ἐν τῷδε τῷ κόσμῳ μετὰ σώματος ὁ Μονογενής .
ὅτε γέγονεν ἄνθρωπος , πόσην ἢ τίνα μεταβολὴν ἐκ τῆς ἀρχαίας φαυλότητος εἰς πολλὴν ἀγαθὴν πολιτείαν ἐλέγχει Συναγωγὴ περισκεψόμενος ἀκριβῶς .
ἐπειδὴ δὲ πάθεσι τοῖς ἐξ ἀρχῆς ἐνεχομένην ἔτι κατέλαβε , καὶ νοσοῦσαν ἔμμονον τὴν ἀκαθαρσίαν , καθαιρεῖσθαι προστάττει λοιπὸν , ἐκπέμπεσθαι δὲ εἰς τόπον ἀκάθαρτον 0 .
λέλυται γὰρ ὅλη τῶν Ἰουδαίων ἡ διὰ νόμου σύστασις , καὶ τὸ ἔθνος εἰς πάντα διεσκορπίσθη τόπον ἀκάθαρτον , κατὰ τὸ ἐν προφήταις εἰρημένον ·
καὶ διασκορπιῶ αὐτοὺς εἰς πάντα ἄνεμον .
ἢ Λικμιῶ αὐτοὺς εἰς πάντα τὰ ἔθνη .
παραλήψῃ εἰς τοῦτο καλῶς , καὶ τὸ παρὰ τοῦ Σωτῆρος εἰρημένον ἐπὶ τῷ ναῷ τῷ παρ αὐτοῖς ·
βλέπετε ταῦτα πάντα .
ἀμὴν λέγω ὑμῖν , οὐ μὴ μείνῃ λίθος ἐπὶ λίθον , ὃς οὐ μὴ καταλυθήσεται .
ἐπιλέγει δὲ τούτοις , ὅτι Πᾶς ὁ εἰσπορευόμενος εἰς τὴν οἰκίαν , πάσας τὰς ἡμέρας ἃς ἀφωρισμένη ἐστὶν , ἀκάθαρτος ἔσται ἕως ἑσπέρας .
καὶ ὁ κοιμώμενος ἐν τῇ οἰκίᾳ , πλυνεῖ τὰ ἱμάτια ἑαυτοῦ , καὶ ἀκάθαρτος ἔσται ἕως ἑσπέρας .
καὶ ὁ ἐσθίων ἐν τῇ οἰκίᾳ , πάλιν ὁμοίως 0 ·
ἐκεῖνο σαφῶς ὑποδηλῶν ὅτι πᾶς ὁ τοῖς Ἰουδαίοις καθ οἱονοῦν τινα τρόπον , διὰ τοῦ τὰ ἴσα φρονεῖν κολλώμενος , ἕσται δὴ πάντως καὶ τῆς ἐκείνων ἀκαθαρσίας μέτοχος 0 .
Εἶτα πάλιν ἐπαθρήσοντα τὴν λεπρῶσαν , καὶ αὖθις εἰσφέρει τὸν ἱερέα ·
ἐὰν γὰρ παραγενόμενος εἰσέλθῃ , φησὶν , ὁ ἱερεὺς ἴδῃ .
καὶ ἰδοὺ διαχύσει οὐ διαχεῖται ἡ ἁφὴ ἐν τῇ οἰκίᾳ , μετὰ τὸ ἐξαλειφθῆναι τὴν οἰκίαν , ὅτι ἰᾶται ἡ ἁφή .
καθῃρέθη μὲν γὰρ διὰ τὴν εἰς Χριστὸν παροινίαν ὡς ἀκάθαρτος ἡ τῶν Ἰουδαίων Συναγωγὴ , καὶ τῆς Θεοῦ φιλίας ἐξώλισθε 0 .
πλὴν ἐν τούτῳ μακρὸν παρατείνασα χρόνον , ἄχρις ἂν εἰσέλθῃ τὸ πλήρωμα τῶν ἐθνῶν , κατὰ τὴν τοῦ Παύλου φωνὴν , ἐλεηθήσεται παρὰ Χριστοῦ .
ἐπισκεπτομένου δὴ πάλιν αὐτὴν κατὰ τὸ λεληθὼς ὡς Θεοῦ , καὶ πάλιν εἰς δικαιοσύνην ἐπ ἐσχάτοις ἐπανάγοντος χρόνοις , δικαιοσύνην δὲ πάντως τὴν διὰ πί στεως καὶ ἀγάπης τῆς εἰς αὐτόν 0 .
παραγενήσεται τοίνυν ἐπισκοπήσων , καὶ εἰσαῦθις αὐτὴν ὁ πάντων ἀρχιερεύς ·
καὶ βελτιουμένην εὑρὼν , παραχρῆμα καθαριεῖ , καὶ προσδέξεται , κατὰ τὸ εἰρημένον διὰ τῶν ἁγίων προφητῶν ·
ἐν τῇ ἡμέρᾳ ἐκείνῃ , λέγει Κύριος , συνάξω τὴν ἀπωσμένην , καὶ τὴν συντετριμμένην εἰσδέξομαι , καὶ οὓς ἀπωσάμην .
καὶ θήσομαι τὴν συντετριμμένην εἰς ὑπόλημμα .
καὶ ἐν ἑτέρῳ δὲ πάλιν 0 ·
διότι ἡμέρας πολλὰς καθίσονται οἱ υἱοὶ Ἰσραὴλ οὐκ ὄντος βασιλέως , οὐ δὲ ὄντος ἄρχοντος , οὐκ οὔσης θυσίας , οὐ δὲ ὄντος θυσιαστηρίου , οὔ τε ἱερατείας , οὔ τε δήλων .
καὶ μετὰ ταῦτα ἐπιστρέψουσιν οἱ υἱοὶ Ἰσραὴλ , καὶ ἐπιζητήσουσι τὸν Θεὸν αὐτῶν , καὶ Δαβὶδ τὸν βασιλέα αὐτῶν ·
καὶ ἐκστήσονται ἐπὶ τῷ Κυρίῳ , καὶ ἐπὶ τοῖς ἀγαθοῖς αὐτοῦ ἐπ ἐσχάτου τῶν ἡμερῶν .
ὅταν οὖν ἐπισκοπήσῃ τὴν λεπρῶσαν , φησὶν , ὁ ἱερεὺς , καὶ καθαρίσῃ αὐτήν ·